( سرگوست ,,Traffic Signal.. طارق پیشکانی)
 یک رندے من یک دیر دراجیں راھے ءَ رھادگ اتاں- گڑا من یک راہ گوزی مردکے دیست کہ آئی ءَ بلوچی گُد گور ءَ اَت- من چارت آ ٹیکسی ءِ وداریگ ات بلے آ یک پَٹّے ءَ اوشتاتگ کہ آ پٹّ ءَ ٹیکسی وتی جاہ ءَ گاڑی ءِ نام ءُ نشان ھم نیست ات-من وتی گاڑی داشت من مرد ءَ جست کت تو بلوچے یے؟(پرچا کہ اگاں آ پاکستانی ءِ بوتگ ات
گڑا من آئرا وتی گاڑی ءَ سوار نہ کتگ ات)آئی ءَ گوشتْ جی ھو! واجہ من یک بزّگیں بلوچی آں من باگ ءَ کاراں اوں مرچی من وتی پگار کتگ من لوٹ آں ملک ءَ وتی پگار ءَ روان بدیاں دانکہ منی چکّ وتی ماہ ءِ راشن پانی ءَ بہ زیر اَنت-من گوشتْ جوان باز جوانیں گپّے من اوں شھر ءَ روگایاں من ترا روی ءَ ایرگیجاں اُود ءَ تئی منزل نزّیک بیت- آ باز گل بیت ما راہ روان ءُ بلوچی سوتاں گوشدارگ ءَ ات انت- شھر کہ نزّیک بیت گڑا شھر ءِTraffic Signal مئے دیم ءَ آیان بوت اَنت یک انچیں Traffic Signal اوں مئے دیم ءَ آتک کہ آ ھراب ات-ما ھمے Traffic Signal ءِ دیم اوشتاتگ ات انت- مرد ءَ گوشتْ اشارہ دیر کت اے بلکیں پچ نہ بیت؟من مسکرا ءِ سرا گوشتْ ھو! واجہ تو بانگ ءِ توار ءَ اشکنگ ءَ ئے- بانگ انت- اے اشارہ والا مردک بلکیں نماز ءَ شتگ ھمیکہ اشارہ ئِے بند کتگ- مرد ءَ یک برے باور کت ءُ من ءَ جست کت کہ ھو ھاں؟من گوشتْ انّاں من مسکرا کنیں- آئی ءَ گوشتْ تو وَ من زاناں مسکرا کنگ ءَ ئے بلے دبی یک انچیں راستیں سرگوست ءِ بوتگ- من گُڈ اتاں من مرد جست کت کہ دبی ءَ چے بوتگ؟ مرد ءَ منا گوشتْ کہ دبی ءَ یک پٹانے بوتگ کہ آئی ءَ یک گاڑی ءِ گوں بیتگ ءُ آئی ءَ یک ھوٹلے ءَ چہ یک چاہ ءِ زُرتگ ءُ پدا بانگ اوں بیگ ءَ بیتگ-پٹان ءَ دزنماز گپتگ کہ من نماز کناں بلے ھوٹل ءِ نزیک گور ءَ مسیت نہ بوتگ گڑا پٹان ءَ وتی گاڑی زرت ءُ روان بوتگ کہ من دیم ترا روان ءُ نماز کناں داں ھمے پیم ءَ پٹان ءِ دیم ءَ اشارہ ءِ آتکگ کہ ھراب بوتگ گڑا پٹان ءَ وتی گاڑی ھمے اشارہ ءِ دیم ءَ بزاں دَگّ ءِ توک ءَ توک ایر کتگ ءُ وت چہ گاڑی ءَ دراتکگ دومی پُشتی گاڑی والا ءَ جست کتگ کہ خان صاحب! تو کج ءَ روگ ءَ ئے؟ پٹان ءَ گوشتگ من روئیں نماز کنیں ءُ کایں پٹان شُتگ نماز ءِ وانگ ءَ اشارہ پچ بیتگ ءُ Traffic Jam بوتگ مردم وداریگ بیتگ انت کہ پٹان باریں کدی بئیت ءُ وتی گاڑی چہ اد ءَ بہ کشّیت ءُ بہ بارت دانکہ دگہ گاڑی دیم ءَ برو اَنت نیم کلاک ءَ رند کہ پٹان آتکگ گڑا مردماں پولوس ھم توار کتگ-پٹان کہ اتک گڑا پولوس ءَ جست کتگ کہ تو وتی گاڑی دگّ ءِ توک ءَ توک ایر کتگ ءُ کلیت اوں گوں وت برتگ تو کج ءَ شتگ ئے؟ پنان ءَ درّائینتگ واجہ! من نماز ءَ شتگاں ءُ اشارہ بند بیتگ اشارہ والا من وَ زانتگ کہ مسلمان ءِ بیت کہ مرد دبی والا ءِ آ الّم ءَ نماز ءِ وانگ ءَ شتگ ءُ اشارہ ئِے بند کتگ- مردماں ٹھک داتگ ءُ پولوس ءَ یک انچیں جرمانہ ءِ پٹان ءَ جتگ ات داں دو پُریں سال ءَ پٹان ءَ ھرچے دبی کماینتگ ھمے جرمانہ ءِ سرا ھرچ ئِے کتگ اتاں-